ഇൻസോമ്നിയ

ആളുകൾക്ക് ഉറക്കമില്ലായ്മയോ ഉറക്കത്തിന് ബുദ്ധിമിട്ടുണ്ടാവുകയോ ചെയ്യുന്ന അവസ്ഥയാണ്  ഇൻസോമ്നിയ, അഥവാ ഉറക്കമില്ലായ്മ എന്നറിയപ്പെടുന്നത്. ഇൻസോമ്നിയ ബാധിച്ചവർക്ക് പകലുറക്കം, കുറഞ്ഞ ഉന്മേഷം, ക്ഷോഭം, വിഷാദരോഗം എന്നീ ലക്ഷണങ്ങളാണ് കാണിക്കാറുണ്ട്. ഇത് മോട്ടോർ വാഹനങ്ങളുടെ കൂട്ടിയിടിക്കാനുള്ള സാധ്യത വർദ്ധിപ്പിക്കുന്നതിനൊപ്പം പഠനത്തിൽ  ശ്രദ്ധ കേന്ദ്രീകരിക്കാനും ബുദ്ധിമുട്ടുണ്ടാക്കുന്നു.  ഇൻസോമ്നിയ, ഹ്രസ്വകാലമോ ദിവസങ്ങളോ ആഴ്ചയോ നീണ്ടുനിൽക്കുന്നതോ ദീർഘകാലത്തേക്കോ ഒരു മാസത്തിൽ കൂടുതലോ നീണ്ടുനിൽക്കുന്നതോ ആകാം.

ഇൻസോമ്നിയ മറ്റു ഘടകങ്ങളുടെ ഫലമായും സംഭവിക്കാം. മാനസിക സമ്മർദ്ദം, വിട്ടുമാറാത്ത വേദന, ഹൃദയസ്തംഭനം, ഹൈപ്പർതൈറോയിഡിസം, നെഞ്ചെരിച്ചിൽ, റെസ്റ്റ്‍ലെസ്സ് ലെഗ് സിൻഡ്രോം, ആർത്തവവിരാമം, ചില മരുന്നുകളും കഫീൻ, നിക്കോട്ടിൻ, മദ്യം മുതലായ മയക്കുമരുന്നുകളും ഇൻസോമ്നിയക്ക് കാരണമാകാം.  ജോലിയ്ക്കടെയുണ്ടാവുന്ന രാത്രി ഷിഫ്റ്റുകളും സ്ലീപ് അപ്നിയയും മറ്റ് ഘടകങ്ങളാണ്.  ഉറക്കശീലത്തെയും അടിസ്ഥാന കാരണങ്ങൾ കണ്ടെത്തുന്നതിനുള്ള പരിശോധനയെയും അടിസ്ഥാനമാക്കിയുള്ളതാണ് രോഗനിർണയം.  ഉറക്ക തകരാറുകൾ കണ്ടെത്തുന്നതിന് ഒരു ഉറക്ക പഠനം നടത്താം.

ആരോഗ്യകരമായ ഉറക്ക ശീലവും ശരിയായ ജീവിതശൈലിയുമാണ് ഇതിനുള്ള പരിഹാരം. ശരിയായ ഉറക്കത്തിന് സ്ഥിരമായ ഉറക്കസമയവും, ശാന്തവും ഇരുണ്ടതുമായ മിറിയും, പതിവായ വ്യായാമവും ആവശ്യമാണ്. ഇതിനോടുകൂടെ കോഗ്നറ്റീവ് ബിഹേവിയർ തെറാപ്പിയും ചെയ്യാം. ഉറക്ക ഗുളികൾ ഉറക്കത്തിന് സഹായിക്കുമെങ്കിലും മേധാക്ഷയം, അഡിക്‌ഷൻ എന്നിവയക്ക് കാരണമാകുന്നു. നാലോ അഞ്ചോ ആഴ്ചയിൽ കൂടുതൽ ഈ മരുന്നുകൾ ഉപയോഗിക്കാൻ ശുപാർശ ചെയ്യുന്നില്ല. ഇതര മരുന്നുകളുടെ ഫലപ്രാപ്തിയും സുരക്ഷയും പൂർണ്ണമായും തെളിയിക്കപ്പെട്ടില്ല.

പ്രായപൂർത്തിയായവരിൽ 10% മുതൽ 30% പേരിലും ഇൻസോമ്നിയ കണ്ടുവരുന്നു. ചെറുപ്പക്കാരേക്കാൾ ഇൻസോമ്നിയ ബാധിക്കുന്നത് 65 വയസ്സ് കഴിഞ്ഞവരിലാണ്.  ഇൻസോമ്നിയ പുരുഷന്മാരേക്കാൾ കൂടുതൽ ബാധിക്കുന്നത് സ്ത്രീകളിലാണ്.  

ലക്ഷണങ്ങൾ

 ഉറങ്ങുവാൻ ബുദ്ധിമുട്ട് അനുഭവപ്പെടുക, സുഖപ്രദമായ ഉറക്ക സ്ഥാനം കണ്ടെത്തുന്നതിൽ ബുദ്ധിമുട്ട് നേരിടുക
 രാത്രിയിൽ ഉണരുക, പിന്നീട് ഉറങ്ങുവാൻ സാധിക്കാതെവരുക, നേർത്തെ എണീക്കുക
 ദൈനംദിന ജോലികളിൽ ശ്രദ്ധ കേന്ദ്രീകരിക്കാൻ സാധിക്കാതെവരിക, ഓർമ്മക്കുറവ് അനുഭവപ്പെടുക
 പകൽ ഉറക്കം, കോപം, വിഷാദം അല്ലെങ്കിൽ ഉത്ക്കണ്ഠ
 ക്ഷീണം, ഉന്മേഷക്കുറവ് എന്നിവ അനുഭവപ്പെടുക 
വർഗ്ഗം:സൈക്കിയാട്രിക് രോഗനിർണയം
വർഗ്ഗം:ഉറക്കം

അവലംബം